Daniel Levitin

Daniel J. Levitin (i lindur më 27 dhjetor 1957) është psikolog kognitiv, neuroshkencëtar, dhe autor amerikan. Ai është profesor i psikologjisë dhe neuroshkencës bihejviorale në Universitetin McGill në Montreal, Kanadë, me angazhime shtesë në teori muzikore, shkencë kompjuterike, dhe edukim. Levitin është drejtori i Laboratory for Music Perception, Cognition and Expertise. Ai është gjithashtu producent i muzikës dhe muzikant. Nga shtatori i vitit 2006 deri në prill të vitit 2007 ai shërbeu si komentator i shfaqjes Freestyle në CBC Radio One, dhe është paraqitur shpesh në radion NPR.

Levitin ka publikuar artikuj shkencor për lartësinë absolute (perfect pitch), kognicionin muzikor, dhe neuroshkencën dhe është më i njohur si autori i dy librave best-seller, This Is Your Brain On Music: The Science of a Human Obsession (Ky është Truri Yt në Muzikë: Shkenca e Obsesionit Njerëzor) dhe The World in Six Songs: How the Musical Brain Created Human Nature (Bota në Gjashtë Këngë: Si Truri Muzikor krijoi Natyrën Njerëzore).

Para karrierës së tij akademike, Levitin punoi si producent i muzikës dhe dizajner i zërit në albumet e artistëve si Blue Öyster Cult, Chris Isaak, dhe Joe Satriani; si këshilltar për Steely Dan, Stevie Wonder dhe Michael Brook, dhe si inxhinier i inçizimit për Santana dhe The Grateful Dead. Inçizimet dhe CD-të në të cilat ai ka kontribuar janë shitur në më se 30 milion kopje.

 Librat 
 The Billboard Encyclopedia of Record Producers (1999).
 Foundations of Cognitive Psychology: Core Readings (2002).
 This Is Your Brain On Music: The Science of a Human Obsession (2006).
 The World in Six Songs: How the Musical Brain Created Human Nature (2008).

 Lidhje të jashtme 
 Webfaqja zyrtare
 Levitin Laboratory for Music Perception, Cognition and Expertise

Kategoria:Neuroshkencëtarë
Kategoria:Producentë muzike
Kategoria:Muzikantë amerikanë
Kategoria:Psikologë
Kategoria:Shkrimtarë shkencorë
Kategoria:Shkrimtarë amerikanë
Kategoria:Lindje 1957
Kategoria:Hulumtues të muzikës